b'\n_START_ARTICLE_\nTu pa tam\n_START_PARAGRAPH_\nTu pa tam je slovenska \xc4\x8drna komedija Mitje Okorna, premierno prikazana v za\xc4\x8detku leta 2005. Film si je \xc5\xa1e pred premiero nabral veliko zloglasnosti, ker je kljub temu, da ni dobil sredstev iz dr\xc5\xbeavnih skladov, med gledalci po\xc5\xbeel velik uspeh. Bil je zavrnjen tudi s strani Festivala slovenskega filma, a je bil sprejet na LIFFe. Film je bil v celoti posnet v Kranju in \xc4\x8drpa zgodbo iz resni\xc4\x8dnega\xc2\xa0\xc2\xbbpodzemeljskega\xc2\xab\xc2\xa0dogajanja tega mesta.\n_START_SECTION_\nZgodba\n_START_PARAGRAPH_\nFilm pripoveduje zgodbo \xc5\xa1tirih najstnikov, ki se raje okajajo, kot da bi po\xc4\x8deli kaj bolj koristnega. Nekega dne si za\xc5\xbeelijo bolj\xc5\xa1ega \xc5\xbeivljenja in si sposodijo 100.000 mark od mafijca Frenka, s katerimi bi naj preprodali nekaj hi-fi elektronike. Vendar se Stor\xc5\xbe, eden izmed najstnikov, \xc5\xa1e isti dan spre s svojo punco Barbi, ki mu odpelje denar._NEWLINE_Sedaj imajo fantje le teden dni \xc4\x8dasa, da zberejo ta denar skupaj z visokimi obrestmi, preden jih Frenk ubije. Ko jim po mnogim zapletom en dan pred rokom \xc5\xbee skoraj uspe, pa Orti\xc4\x8d zaigra ves njihov zaslu\xc5\xbeek na ruleti. Jim bo uspelo?'